Клеменс Брентано
На божеството храмът е порутен…

Превод от немски: Венцеслав Константинов, —

chitanka.info

На божеството храмът е порутен,

Под купола свещен не се разнасят

Камбанен звън и думи на молитва,

А в такт покрай колоните пробягват

Към полилея лековати звуци

В безреда сладка на красиви къдри,

По гордото му чело разпилени.

Разбита е възвишената сграда,

А с екота си словото умира.

От чуждото небе не иде песен.

Ужасна е повелята на дните

И е нелепо тука да се молиш.

1800

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.